open-index/open-wikipedia-markdown huggingface dataset:
ლაილაშის ბიბლია

thumb|ლაილაშის ბიბლია; X საუკუნე

**ლაილაშის ბიბლია** — X საუკუნის უნიკალური ებრაულენოვანი ბიბლია. XX საუკუნის 40-იან წლებში აღმოაჩინეს ლეჩხუმის სოფელ ლაილაშში. 1957 წლიდან ლაილაშის ბიბლია საქართველოს ხელნაწერთა ინსტიტუტში ინახება. 
ლაილაშის ბიბლია შესწავლილი აქვს  ქართველ სემიტოლოგს — გიორგი წერეთელს.
## ებრაელები ლაილაშში 
ლაილაში ლეჩხუმის სოფელია, რომელიც ცაგერიდან 18 კილომეტრში მდებარეობს, სოფელში შემორჩენილია ებრაელთა სინაგოგა, სადაც ადრე ებრაელები ლოცულობდნენ. ლაილაშში ასევე არის ებრაელთა სასაფლაო. ებრაელები სოფელ ლაილაშშის ცენტრალურ ნაწილში ცხოვრობდნენ, ვინაიდან ლაილაში უმნიშვნელოვანესი სავაჭრო ცენტრი იყო ლეჩხუმის, ებრაელებიც აქ ვაჭრობით იყვნენ დაკავებული. სავაჭრო ადგილს მათ „ბაზარი“ უწოდეს, ეს სახელი ამ ადგილმა დღემდე შემოინახა.

## რესურსები ინტერნეტში 
* გადაცემა ლაილაშის ბიბლაზე
*წიგნის პრეზენტაცია ოქსფორდის ინტერრელიგიური ფორუმის ექსპერტთა მიერ
*ოქსფორდის ჰუმანიტარულ მეცნიერებათა კვლევითი ცენტრის მეცნიერთა პანელი
*ლაილაშის კოდექსის ტექსტის კალიგრაფიის სირთულის სამი დონე

## სქოლიო
კატეგორია:იუდაიზმი საქართველოში
კატეგორია:ებრაულენოვანი ლიტერატურა
კატეგორია:ბიბლიის ხელნაწერები
მსოფლიოს გარშემო ოთხმოცი საოცრებისთვის

**მსოფლიოს გარშემო 80 საოცრებისთვის** — 10 ნაწილიანი დოკუმენტური სერიალი, გადაღებული BBC-ის მიერ. ფილმის წამყვანია დენ კრიკშენკი ხუთი თვის განმავლობაში მოგზაურობდა რა მსოფლიოს გარშემო, ათვალიერებდა ადამიანთა ხელთქმნილ ტაძრებს, შენობებს და სხვადასხვა საგნებს. მან მოიარა 6 კონტინენტი და დაჰყო 34 ქალაქში. დენ კრიკშენკის მოგზაურობა მსოფლიოს გარშემო ძალიან დაემსგავსა ჟიულ ვერნის რომანის ”ოთხმოცი დღე დედამიწის გარშემო” გეზს. ამ სერიალის გადაღებისას კრიკშენკი ცდილობდა, რომ მისი ფილმი ყოფილიყო მრავალფეროვანი, რისთვისაც მან გამოიყენა: თვითმფრინავი, მატარებელი, აქლემი, ვირი, ველოსიპედი, მანქანა, სკუტერი, კანოე, ნავი და სხვა.

ოფიციალურად  DVD BBC-ის მიერ გამოშვებულ იქნა  2008 წლის 19 მაისს. თითო სერია 46 წუთიანია.
 
## ეპიზოდი 1: პერუდან ბრაზილიამდე
## ეპიზოდი 2: მექსიკიდან ჩრდილოეთ ამერიკისაკენ
## ეპიზოდი 3: ავსტრალიიდან კომბოჯამდე
## ეპიზოდი 4: იაპონიიდან ჩინეთამდე
## ეპიზოდი 5: ინდოეთიდან შრი-ლანკამდე
## ეპიზოდი 6: უზბეკეთიდან სირიამდე
## ეპიზოდი 7: იორდანიიდან ეთიოპიამდე
## ეპიზოდი 8: მალიდან ეგვიპტემდე
## ეპიზოდი 9: თურქეთიდან გერმანიამდე
## ეპიზოდი 10: ბოსნიიდან საფრანგეთამდე და დაბრუნება შინ
## რესურსები ინტერნეტში
*

კატეგორია:დოკუმენტური სერიალები მოგზაურობის შესახებ
კატეგორია:ტელესერიალები ანბანის მიხედვით
საბადურის ქედი (სამცხე-ჯავახეთის მხარე)

**საბადურის ქედი** — ქედი საქართველოში, სამცხე-ჯავახეთის მხარეში, ბორჯომის, ახალციხისა და ასპინძის მუნიციპალიტეტების ადმინისტრაციულ საზღვარზე. წარმოადგენს თრიალეთის ქედის დასავლეთ განშტოებას. საბადურის ქედზეა მწვერვალები: საბადური (2359 მ), ოშორა (2607 მ), ორთათავი (2512 მ). აგებულია შუაეოცენური ანდეზიტური ტუფ-ბრექჩიებითა და ტუფ-ქვიშაქვებით. ქედის სამხრეთი კალთა დასერილია მდინარე ოშორისა და მის შენაკადთა ხევ-ხეობებით. ქედის დიდი ნაწილი შემოსილია შერეული ფოთლოვანი ტყით, მცირე ნაწილი — სუბალპური და ალპური მდელოებით.

## იხილეთ აგრეთვე 
* საქართველოს ქედების სია

## ლიტერატურა
კატეგორია:სამცხე-ჯავახეთის მხარის ქედები
კასერესის პროვინცია

thumb|250px|კასერესის მდებარეობა ესპანეთში
**კასერესი** () — პროვინცია დასავლეთ ესპანეთში, ესტრემადურის დასავლეთ ნაწილში. მას ესაზღვრება პორტუგალია და ესპანეთის შემდეგი პროვინციები: სალამანკა, ავილა, ტოლედო და ბადახოსი.

პროვინციის მოსახლეობა შეადგენს 411,531 კაცს (2007 წლის მონაცემებით), რომლის ერთი მეხუთედი ცხოვრობს მის დედაქალაქ კასერესში. 

## რესურსები ინტერნეტში 
* Cáceres Turismo 

კატეგორია:ესპანეთის პროვინციები
გერმანიის თავისუფალი დემოკრატიული პარტია

**თავისუფალი დემოკრატიული პარტია** () — ლიბერალური პოლიტიკური პარტია გერმანიაში. დაარსდა 1948 წელს გერმანიაში მეორე მსოფლიო ომამდე არსებული ყოფილი ლიბერალური პოლიტიკური პარტიების - გერმანიის დემოკრატიული პარტიისა და გერმანიის სახალხო პარტიის წევრების მიერ. არის სიდიდით მეოთხე პარტია გერმანიაში. არაერთხელ ყოფილა უმცროსი პარტნიორი გერმანიის კოალიციურ მთავრობაში. პარტიის ერთ-ერთი დამფუძნებელი და პირველი თავმჯდომარე იყო გერმანიის პირველი ბუნდესპრეზიდენტი თეოდორ ჰოისი.

2021 წლის ფედერალური არჩევნების შემდეგ პარტია გახდა შოლცის კაბინეტის ნაწილი სოციალ-დემოკრატიულ პარტიასთან და მწვანეებთან კოალიციით.

## პოლიტიკური პლატფორმა 
თავისუფალ დემოკრატიულ პარტიას აღწერენ, როგორც ლიბერალურ, კონსერვატიულ-ლიბერალურ, კლასიკურ-ლიბერალურ და ლიბერალურ-კონსერვატიულ პარტიას. პარტიის პოლიტიკურ პოზიციას სხვადასხვაგვარად აღწერენ, როგორც ცენტრისტულს, მემარჯვენე-ცენტრისტულს და მემარჯვენეს.

## შედეგები არჩევნებში 
### ფედერალური პარლამენტი (ბუნდესტაგი) 
### ევროპის პარლამენტი 
## სქოლიო
კატეგორია:გერმანიის პოლიტიკური პარტიები
კატეგორია:ლიბერალური პარტიები
კატეგორია:1948 წელს დაარსებული პოლიტიკური პარტიები
კატეგორია:პოლიტიკური პარტიები ანბანის მიხედვით
ორენსეს პროვინცია

thumb|250px|ორენსეს მდებარეობა ესპანეთში
**ორენსე** (, ) — პროვინცია ჩრდილო-დასავლეთ ესპანეთში, გალისიის სამხრეთ-აღმოსავლეთ ნაწილში. მას ესაზღვრება ესპანეთის შემდეგი პროვინციები: პონტევედრა, ლუგო, სამორა და ლეონი. სამხრეთ ესაზღვრება პორტუგალია. 

პროვინციაში ცხოვრობს 336.099 კაცი (2008 წლის მონაცემებით), რომლის 31,85% ცხოვრობს მის დედაქალაქ ორენსეში. პროვინცია მოიცავს 92 მუნიციპალიტეტს. 

## იხილეთ აგრეთვე
* ორენსეს მუნიციპალიტეტები

## რესურსები ინტერნეტში
*Tourist info 
*Photographs of Ourense

კატეგორია:ესპანეთის პროვინციები
პონტევედრის პროვინცია

thumb|250px|პონტევედრის მდებარეობა ესპანეთში
**პონტევედრა** () — პროვინცია ჩრდილო-დასავლეთ ესპანეთში, გალისიის სამხრეთ-დასავლეთ ნაწილში. იგი შემოსაზღვრულია ლა-კორუნის, ლუგოსა და ორენსეს პროვინციებით. ასევე მას ესაზღვრება პორტუგალია და ატლანტის ოკეანე.

მოსახლეობა შეადგენს 943,117 კაცს (2006 წლის მონაცემებით), რომლის 8% ცხოვრობს მის დედაქალაქ პონტევედრაში.

## დემოგრაფია
**მოსახლეობა 1900 წლიდან**

წყარო: INE და IGE 

## რესურსები ინტერნეტში
* პროვინციის საბჭო

კატეგორია:ესპანეთის პროვინციები
პონტევედრა

**პონტევედრა** შეიძლება აღნიშნავდეს:

*პონტევედრა - ქალაქი ესპანეთში
**პონტევედრა - საფეხბურთო კლუბი ესპანეთში
*პონტევედრა - პროვინცია ესპანეთში
*პონტევედრა - მუნიციპალიტეტი კაზისში, ფილიპინები
*პონტევედრა - მუნიციპალიტეტი დასავლეთ ნერგოსში, ფილიპინები
*პონტევედრა - ქალაქი არგენტინაში
გორი (ტბა)

**გორი** — პატარა ტბა, აღმოსავლეთ აზერბაიჯანის ოსტანში, ჩრდილო-დასავლეთ ირანში. ახლომდებარე ჭაობებთან ერთად არის მნიშვნელოვანი გასამრავლებელი სივრცე წყლის ფრინველებისათვის. 1975 წლის 23 ივნისს 1.2 2 ფართობის ახლომდებარე ნაკვეთი გამოაცხადეს რამსარის კონვენციის ვეთლენდათ.

## რესერსები ინტერნეტში 
* "Gori Gol (Important Birds Areas of Iran, Islamic Republic of)" 
* "Lake Gori" at World Database on Protected Areas (WDPA)

კატეგორია:ირანის ტბები
კატეგორია:ტბები ანბანის მიხედვით
ქდკ/ქსკ

**ქდკ/ქსკ** (CDU/CSU) — გერმანიის პოლიტიკური პარტიების გქდკ და ბქსკ გაერთიანება. ამ სახით მოიხსენიება ძირითადად ამ ორი პარტიის წარმომადგენლობა გერმანიის პარლამენტში — ბუნდესტაგში. ორივე პარტიას საერთო ახალგაზრდული ორგანიზაცია იუნგე-იუნიონი ჰყავს. არჩევნებში ქდკ-ს არ გამოჰყავს საკუთარი კანდიდატები ბავარიის ფედერალური მიწაზე, რომელიც ქსკ-ის საქმიანობის არეალია, ხოლო ბავარიის გარეთ ქსკ-ს არ გამოჰყავს საკუთარი კანდიდატები.

## რესურსები ინტერნეტში
* CDU/CSU-Fraktion im Deutschen Bundestag
* Minutes of the CDU/CSU parliamentary group from the 1st to the 7th legislative period (1949–1976)

კატეგორია:გერმანიის პოლიტიკური პარტიები
კატეგორია:პოლიტიკური გაერთიანებები
კატეგორია:პოლიტიკური პარტიები ანბანის მიხედვით
Rockstar Games

**Rockstar Games** — ვიდეო თამაშების ტრანსნაციონალური შემქმნელი და გამომცემელი კომპანია, რომელსაც ფლობს Take-Two Interactive. ბრენდი ცნობილია *Grand Theft Auto*-ს, *Midnight Club*-ის, *Manhunt*-ის და *Max Payne*-ის ფრენჩაიზების შექმნით.

Rockstar Games დაარსდა 1998 წლის დეკემბერს ვიდეო თამაშების პროდიუსერების, ტერი დონოვანის, სემ ჰაუზერის, დენ ჰაუზერის, ჯემი კინგისა და გარი ფორმანის მიერ. 2007 წელს დონოვანმა დატოვა კომპანია.

კომპანიის შტაბ ბინა (საყოველთაოდ ცნობილი, როგორც  Rockstar NYC) მდებარეობს ბროდვეიზე, ნიუ-იორკი, რომელიც არის Take-Two Interactive-ის ოფისების ნაწილი. იგი არის მარკეტინგის, საზოგადოებსთან ურთიერთობებისა და პროდუქტების განვითარების დეპარტამენტის ცენტრი.

2014 წლის მონაცემით, Rockstar Games-ის თამაშების საერთო გაყიდვების რაოდენობამ 250 მილიონ კოპიას მიაღწია, ხოლო კომპანიის ყველაზე გაყიდვადი ფრენჩაიზია *Grand Theft Auto -* 2015 წლის სექტემბრის მონაცემით გაიყიდა 220 მილიონი ასლი.

2014 წელს Rockstar Games-ს მიენიჭა BAFTA Fellowship-ის ჯილდო British Academy Video Games Awards-ის ცერემონიაზე.

## გამოცემული თამაშები
## სტრუქტურა
### მიმდინარე სტუდიები
### ყოფილი სტუდიები
## ტექნოლოგიები
### RAGE
Rockstar-მა შექმნა საკუთარი თამაშის ძრავა სახელწოდებით *Rockstar Advanced Game Engine* (RAGE), რადგან ხელი შეუწყოს თამაშების განვითარებას შემდეგ პლატფორმებზე: PlayStation 3, PlayStation 4, Xbox 360, Xbox One, Windows, OS X და Wii.

### Social Club
Rockstar Games Social Club არის ონლაინ სათამაშო სერვისი შექმნილი სპეციალურად Rockstar-ის თამაშებისთვის.

## რესურსები ინტერნეტში 
* ოფიციალური საიტი

## სქოლიო
კატეგორია:გაერთიანებული სამეფოს კომპანიები
კატეგორია:ვიდეო თამაშების მწარმოებელი კომპანიები
კატეგორია:Rockstar Games
კატეგორია:Take-Two Interactive
კატეგორია:ვიდეო თამაშების გამომცემელი კომპანიები
კატეგორია:ვიდეო თამაშების კომპანიები ამერიკის შეერთებულ შტატებში
კატეგორია:ნიუ-იორკში დაფუძნებული კომპანიები
კატეგორია:1998 წელს დაარსებული კომპანიები
Rockstar Leeds

**Rockstar Leeds** (ყოფილი **Möbius Entertainment Ltd**) — ბრიტანული  ვიდეო თამაშების შემქმნელი კომპანია დაარსებული 2004 წლის 7 აპრილს ქალაქ ლიდზში, ვესტ-იორკშირი, რომელიც 2004 წლიდან მოყოლებული არის ნაწილი მრავალეროვნული კომპანია Rockstar Games-ისა, რომელსაც ფლობს Take-Two Interactive. მის შექმნილ თამაშებს შორის არის *Grand Theft Auto V*, *Red Dead Redemption*, *Max Payne* და *L.A. Noire*.

## თამაშები
### Möbius Entertainment Ltd
### Rockstar Leeds
## რესურსები ინტერნეტში
* 

## სქოლიო
კატეგორია:1997 წელს დაარსებული კომპანიები
კატეგორია:ვიდეო თამაშების კომპანიები გაერთიანებულ სამეფოში
კატეგორია:Rockstar Games
კატეგორია:გაერთიანებული სამეფოს კომპანიები
კატეგორია:ვიდეო თამაშების მწარმოებელი კომპანიები
კატეგორია:ლიდზში დაფუძნებული კომპანიები
კატეგორია:Take-Two Interactive
Rockstar Toronto

**Rockstar Toronto** (ოფიციალურად **Rockstar Canada**) — ვიდეო თამაშების მწარმოებელი კომპანია.

კატეგორია:ვიდეო თამაშების მწარმოებელი კომპანიები
კატეგორია:Rockstar Games
კატეგორია:კანადის კომპანიები
ცხვარიჭამია

**ცხვარიჭამია** — სოფელი საქართველოში, მცხეთა მთიანეთის მხარის მცხეთის მუნიციპალიტეტში. თემის ცენტრი (სოფლები: თეზამი, კევლიანი, მშრალხევი, ლელუბანი, მამკოდა). მდებარეობს საბადურის ქედზე, მდინარე თეზმის ხეობაში, ზღვის დონიდან 1180 მეტრზე. ცხვარიჭამია ითვლება რეკრეაციულ-კლიმატურ საკურორტო ზონად, სასუნთქი ორგანოების მკურნალობისა და პროფილაქტიკისთვის. მდიდარია მცენარეული  საფარით. ზაფხული თბილი და ხანგრძლივია.

## დემოგრაფია
2014 წლის აღწერის მონაცემებით სოფელში ცხოვრობს 57 ადამიანი.

## იხილეთ აგრეთვე
*ცხვარიჭამიას დიდი საყდარი
*ცხვარიჭამიას პატარა საყდარი
*ცხვარიჭამიას წმინდა მარიამის ეკლესია

## ლიტერატურა 
## სქოლიო
კატეგორია:მცხეთის მუნიციპალიტეტის სოფლები
საბალი

**საბალი** (Sabal) — მცენარეთა გვარი პალმების ოჯახისა. 25-მდე სახეობა გავრცელებულია აშშ-ის სამხრეთ-აღმოსავლეთში (ვირჯინია, ფლორიდა), კარიბის ზღვის კუნძულებზე, ცენტრალურ და სამხრეთ ამერიკაში (კოლუმბია, ვენესუელა). 

მათი ღეროს სიგრძე 30 მ აღწევს (ზოგიერთ სახეობას ძალიან დაბალი ღერო აქვს). იზღდება ნოტიო ქვიშიან და მლაშობ ნიადაგებზე მდინარეთა და წყალსატევების ნაპირზე, ზღვის სანაპიროზე. 

მაღალტანიანი სახეობების მერქანს იყენებენ სამშენებლო მასალად, ფოთლის ბოჭკოს — უხეში ქსოვილებისა და ჭილობების დასამზადებლად. ნორჩ ფოთლებს ბოსტნეულად ხმარობენ. საბალის ზოგი სახეობა (Sabal palmetto, Sabal minor ანუ Sabal adansonii) მოჰყავთ ყირიმსა და კავკასიის შავი ზღვის სანაპიროზე.

## ლიტერატურა
კატეგორია:პალმები
საბაჟო (მრავალმნიშვნელოვანი)

**საბაჟო** შეიძლება აღნიშნავდეს:
*საბაჟო — სახელმწიფო დაწესებულება
*საბაჟო — სოფელი ხობის მუნიციპალიტეტში
Grand Theft Auto (ვიდეო თამაში)

***Grand Theft Auto*** — პირველი თამაში Grand Theft Auto-ს სერიებიდან. შექმნილია DMA Design-ის მიერ. გამოცემულია BMG Interactive-ს მიერ. პირველად გამოვიდა ევროპასა და ჩრდილოეთ ამერიკაში, 1997 წლის ოქტომბერში, MS-DOS-ის და Microsoft Windows-ის სისტემებისთვის. 1997 წლის 14 დეკემბერს იგი გამოვიდა ევროპაში, ხოლო 1998 წლის 30 ივნისს - ჩრდილოეთ ამერიკაში, PlayStation-ისთვის. ეს არის *Grand Theft Auto*-ს სერიის რიგით პირველი ნაწილი. სიუჟეტი აღწერს რამდენიმე დამნაშავის აშშ-ის სამ გამოგონილ ქალაქში ცხოვრებას. ისინი ძარცვავენ ბანკებს, კლავენ ადამიანებს და სხვა დანაშაულებს ჩადიან.

თავდაპირველად თამაშის სახელწოდება უნდა ყოფილიყო ''Race'n'Chase*. პროექტი წარმოებასთან დაკავშირებული პრობლემების გამო დახურვის პირას იყო. 

თამაშის გაგრძელება, *Grand Theft Auto 2'', 1999 წლის ოქტომბერში გამოვიდა.

## რესურსები ინტერნეტში
* 

## სქოლიო
კატეგორია:Grand Theft Auto
კატეგორია:1997 წლის ვიდეო თამაშები
კატეგორია:Windows-ის თამაშები
კატეგორია:ღია სამყაროს ვიდეო თამაშები
ბენდერ-აბასი

**ბენდერ-აბასი** (ასევე *ბანდარ-აბასი*)() — საპორტო ქალაქი სამხრეთ ირანში, სპარსეთის ყურესთან. არის ჰორმაზაგანის ოსტანის ადმინისტრაციული ცენტრი. 2005 წლის მონაცემებით ქალაქის მოსახლეობა შეადგენს 352 000-მდე კაცს.

## კლიმატი 

## სქოლიო 
კატეგორია:ირანის ქალაქები
ართური

thumb|მეფე ართურის ძეგლი
**მეფე ართური** () — ლეგენდარული ბრიტანელი წინამძღვარი, რომელიც შუა საუკუნეების ისტორიების მიხედვით, უძღვებოდა ბრიტანეთის დაცვას საქსონელი დამპყრობლებისგან, ადრეულ მეექვსე საუკუნეში. ართურის ისტორიების ძირითადი ნაწილი ფოლკლორის და ლიტერატურის შექმნილია, ხოლო მისი არსებობის რეალობა დღესაც დავის საგანია ისტორიკოსებისათვის. სხვადასხვა ისტორიული წყარობიდან მხოლოდ მწირი მასალის მოძიებაა შესაძლებელი.

ლეგენდები ართურის შესახებ სხვადასხვანაირადაა აღწერილი სხვადასხვა ტექსტებში. არ არსებობს ერთიანი კანონიკური ვარიანტი. თუმცა უმეტესი ფაქტები აღებულია ისტორიის გოლფრიდისეული ვარიანტიდან. გოლფრიდი აღწერს ართურს, როგორც ბრიტანეთის მეფეს, რომელმაც დაამარცხა საქსონი დამპყრობლები და შექმნა იმპერია, რომელიც მოიცავდა  ბრიტანეთს, ირლანდიას, ისლანდიას, ნორვეგიას და გალებს. ასევე ცნობებს ართურის მამის პერგამონის, ჯადოქარ მერლინის, ხმალი ექსკალიბურის, ართურის დაბადების შესახებ ტინტაგელში, მისი გადამწყვეტი ბრძოლის მორდერერთან კამლანში და მის დასასრულს ავალონში. მეთორმეტე საუკუნის ფრანგმა მწერალმა კრეტიენ დე ტრუამ, დაამატა ლანსელოტისა და გრაალის თასის ისტორია. ამ ფრანგულ ისტორიაში ხშირად მთავარ მოქმედ პირად არა მეფე ართური, არამედ მრგვალი მაგიდის რაინდები იქცევიან. ართურის ლეგენდები იქმნებოდა შუა საუკუნეებში, თუმცა აღორძინება განიცადა მეცხრამეტე საუკუნეში, ხოლო ოცდამეერთე საუკუნეში უამრავი რეჟისორის შთაგონების წყაროდ იქცა.

## ლიტერატურა 
*

## რესურსები ინტერნეტში 
*The Camelot Project, The University of Rochester
*The Heroic Age: A Journal of Early Medieval Northwestern Europe

კატეგორია:შუა საუკუნეების ლეგენდები
კატეგორია:უელსური მითოლოგია
კატეგორია:მითური მეფეები
Have a Nice Day (როქსეტის ალბომი)

***Have a Nice Day*** — შვედური პოპ-როკ დუეტ როქსეტის მეექვსე სტუდიური ალბომი, გამოსული 1999 წლის მარტში. ეს იყო დუეტი პირველი სტუდიური დისკი, 4 წლიანი პაუზის შემდეგ. იგი არ გამოცემულა შტატებში, რადგან მათ არც ერთ ადგილობრივ ხმისჩამწერ ლეიბლთან შეთანხმები არ ჰქონიათ.

ესპანურენოვან ქვეყნებში ალბომის გამოცემებს დაემატა სიმღერების Wish I Could Fly, Anyone და Salvation ვერსიები შესაბამის ენაზე. ალბომის ამავე ვერსიებში გარეკანის ფერები ოდნავ შეცვლილი იყო.

სხვადასხვა ქვეყანაში დისკის გარეკანზე არ იყო გამოსახული შიშველი ბავშვები, ცენზურის გამო.

ალბომი წარმატებული იყო ევროპის მრავალ ქვეყანაში და დაიკავა გერმანიის, ავსტრიის, შვეიცარიისა და შვედეთის ჩარტების პირველი ადგილები. მიუხედავად ამისა, ბრიტანეთში ის მხოლოდ #28 ადგილზე მოხვდა.

დისკიდან გამოიცა ოთხი სინგლი. პირველი იყო Wish I Could Fly, რომელიც ბრიტანეთში სინგლების ჩარტის #11 ადგილს მიაღწია. მეორე სინგლი იყო Anyone. მან წარმატება არ იქონია, მიუხედავად სკანდალური მუსიკალური ვიდეოს, სადაც ვოკალისტი მარი ფრედრიკსონი თავს იკლავს. ევროპაში MTV ამ კლიპის ეთერში გადაცემაზე უარს ამბობდა.

მესამე სინგლი იყო Stars. იგი კომერციულად საკმაოდ წარმატებული აღმოჩნდა, თავისი საცეკვაო რითმის გამო. Salvation, უკანასკნელი სინგლი თითქმის არსად ყოფილა წარმატებული.

სიმღერა It Will Take A Long Long Time შეტანილი იქნა ფილმში *გაქცეული პატარძალი* (ჯულია რობერტსისა და რიჩარდ გირის მონაწილეობით), მაგრამ არ მოხვდა ოფიციალურად გამოცემულ საუნდტრეკზე.

*Have A Nice Day* იყო ჯგუფის პირველი ალბომი, რომელზეც მარი ფრედრიკსონი სიმღერის ერთადერთი ავტორი იყო (Waiting for the Rain).

2000 წლის მსოფლიო მუსიკის დაჯილდოების ცერემონიაზე როქსეტმა მიიღო 'ყველაზე გაყიდვადი სკანდინავიური ჯგუფის' სტატუსი. ცერემონიაზე როქსეტმა შეასრულა Wish I Could Fly.

## სიმღერების სია
**კომპაქტ დისკი**

## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
!scope="row"|მსოფლიო
|
|2,200,000
|-

## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:როქსეტის ალბომები
კატეგორია:1999 წლის ალბომები
კატეგორია:EMI Records-ის ალბომები
ირანის მეჯლისი

**ირანის მეჯლისი** () – ირანის ისლამური რესპუბლიკის ერთპალატიანი პარლამენტი. შედგება 270 დეპუტატისაგან. ამჟამად მეჯლისის სპიკერია – ალი ლარიჯანი.

## ირანის მეჯლისის სპიკერები 
* 1980-1989: ალი აქბარ ჰაშემი რაფსანჯანი
* 1989-1992: მეჰდი ქარუბი
* 1992-2000: ალი აქბარ ნატეგ ნური 
* 2000-2004: მეჰდი ქარუბი
* 2004-2008: გოლიამ–ალი ჰადად ადელი
* 2008 წლიდან: ალი ლარიჯანი

## იხილეთ აგრეთვე 
* მეჯლისი

## რესურსები ინტერნეტში 
* მეჯლისის ოფიციალური საიტი 

კატეგორია:ირანის პოლიტიკა
მეფე არტური (მრავალმნიშვნელოვანი)

**მეფე არტური**, იყო ბრიტანეთის ლეგენდარული მეფე.

**მეფე არტური** ასევე შეიძლება აღნიშნავდეს:
----
*მეფე არტური (ოპერა), 1691 წლის ოპერა.
*მეფე არტური (ფილმი), 2004 წლის ფილმი.
*მეფე არტური (ვიდეო თამაში), 2004 წელს გამოსული ვიდეო თამაში.
Rockstar North

**Rockstar North Ltd.** (ყოფილი **DMA Design Ltd.**) — ვიდეო თამაშების შემქმნელი კომპანია, რომელიც დაარსდა ედინბურგში, შოტლანდია. 

1999 წლის სექტემბრიდან იგი Rockstar Games-ის ფილიალია, რომელსაც Take-Two Interactive ფლობს. კომპანია არის   *Grand Theft Auto*-ს სერიის ძირითადი მწარმოებელი. Rockstar-ის სხვა სტუდიებთან მას წვლილი აქვს შეტანილი *Red Dead Redemption*-სა და *Max Payne 3*-ის შემუშავებაში.

## თამაშები 
## რესურსები ინტერნეტში
* 
* Rockstar North Limited საიტზე MobyGames
* DMA-ს ისტორია 

## სქოლიო
კატეგორია:ვიდეო თამაშების მწარმოებელი კომპანიები
კატეგორია:Rockstar Games
კატეგორია:გაერთიანებული სამეფოს კომპანიები
კატეგორია:ედინბურგში დაფუძნებული კომპანიები
კატეგორია:შოტლანდიის კომპანიები
კატეგორია:შოტლანდიური ბრენდები
კატეგორია:1988 წელს დაარსებული ვიდეო თამაშების კომპანიები
კატეგორია:Take-Two Interactive
კატეგორია:პროგრამული უზრუნველყოფის მწარმოებელი კომპანიები შოტლანდიაში
მეჯლისი

**მეჯლისი** ( მაჯლის — სხდომის ადგილი, საბჭო, პარლამენტი), ირანის პარლამენტის ერთ-ერთი პალატის სახელწოდება. ზოგჯერ თურქეთის პარლამენტს — დიდ ეროვნულ კრებასაც მეჯლისად იხსენიებენ.

## საკანონმდებლო ორგანოები 
*ირანის მეჯლისი() — ირანის ისლამური რესპუბლიკის ერთპალატიანი პარლამენტი.
*აზერბაიჯანის მილი მეჯლისი — ( — ეროვნული კრება) — აზერბაიჯანის ერთპლატიანი პარლამენტი.

## იხილეთ აგრეთვე 
*სენატი

## ლიტერატურა
## რესურსები ინტერნეტში 
* Majlislaw.com 
* Yahusain.com: Majlis

კატეგორია:პარლამენტი
კატეგორია:არაბული სიტყვები და ფრაზები
დევალვაცია

**დევალვაცია** (ლათ. de — შემცირება; ლათ. valeo — ღირებულება, მნიშვენლობის ქონა) — ოქროს რაოდენობის წილის შემცირება ფულად ერთეულზე ოქროს სტანდარტის პირობებში. თანამედროვე პირობებში ტერმინი გამოიყენება ეროვნული ვალუტის კურსის ოფიციალური შემცირებისთვის მყარ ვალუტებთან მიმართებაში ფიქსირებული ვალუტის კურსის სისტემაში, სავალუტო ხელისუფლების დადგენილებით.

## რესურსები ინტერნეტში
* "The Economist"-ის ეკონომიკური სიტყვების განმარტებითი ლექსიკონი

## სქოლიო
კატეგორია:ფული
წიგნი მარიამის საოცრება

thumb|მინიატურა წიგნიდან „მარიამის საოცრება“
**წიგნი მარიამის საოცრება** ერთ-ერთი უნიკალური ხელნაწერია, რომელიც გადაურჩა ხანძარს. იგი მოგვითხრობს ღვთისმშობლის ცხოვრებაზე. მასში ასევე დაცულია რამდენიმე მიანიატურა, რომლებიც მის მნახველს აოგნებს თავისი მშვენიერებით. ეს ხელნაწერი ითვლება ეთიოპიელი ხალხის ბუნების მატარებლად. მსახურთა გადმოცემით ხელნაწერი მოითვლის 1500 წელს.

კატეგორია:ხელნაწერები
Grand Theft Auto: London, 1969

***Grand Theft Auto: London, 1969*** — Grand Theft Auto-ს გაფართოების პირველი პაკეტი. ერთდროულად ორი პაკეტი გამოიცა 1999 წელს - ესენია *Grand Theft Auto: London, 1969*  და *Grand Theft Auto: London, 1961*. ორივე მათგანი მოითხოვდა Grand Theft Auto-ის ორიგინალურ ასლს. თამაშის მოქმედება მიმდინარეობს 1960-იანი წლების ლონდონში.

## რესურსები ინტერნეტში
*

კატეგორია:Grand Theft Auto
კატეგორია:1999 წლის ვიდეო თამაშები
კატეგორია:Windows-ის თამაშები
კატეგორია:ვიდეო თამაშების გაფართოების პაკეტები
Grand Theft Auto 2

***Grand Theft Auto 2*** (აგრეთვე ცნობილი როგორც ***GTA2***) — *Grand Theft Auto*-ს სერიის ვიდეო თამაში, რომელიც მსოფლიოს მასშტაბით გამოიცა 1999 წლის 22 ოქტომბერს, DMA Design-ის მიერ (დღეს - Rockstar North). თამაში თავდაპირველად შექმნილი იყო Windows-ის და Playstation-ის კონსოლებისთვის. შემდეგ კი შეიქმნა Dreamcast-ისა და Game Boy Color-ისთვისაც.

## რესურსები ინტერნეტში
* 
* *Grand Theft Auto 2* საიტზე Grand Theft Wiki

კატეგორია:1999 წლის ვიდეო თამაშები
კატეგორია:Grand Theft Auto
კატეგორია:Windows-ის თამაშები
კატეგორია:ღია სამყაროს ვიდეო თამაშები
Grand Theft Auto III

***Grand Theft Auto III*** (აგრეთვე ცნობილი როგორც **GTA III**) — მოქმედებითი-სათავგადასავლო ჟანრის კომპიუტერული ვიდეო თამაში, რომელიც შექმნა DMA Design-მა (დღეს - Rockstar North) და Rockstar Games-მა. იგი არის GTA-ს სერიის პირველი 3D თამაში. გამოიცა 2001 წლის ოქტომბერს PlayStation 2-ისთვის, ხოლო 2003 წლის ნოემბერს Xbox-ისთვის.

## რესურსები ინტერნეტში
* 
* 
* *Grand Theft Auto III* Grand Theft Wiki-ზე


კატეგორია:2001 წლის ვიდეო თამაშები
კატეგორია:Windows-ის თამაშები
კატეგორია:PlayStation 2-ის თამაშები
კატეგორია:Xbox-ის თამაშები
კატეგორია:Rockstar Games
კატეგორია:Mac OS X-ის თამაშები
კატეგორია:ღია სამყაროს ვიდეო თამაშები
Rockstar Lincoln

**Rockstar Lincoln** (ოფიციალურად **Tarantula Studios**) — ინგლისური ვიდეო თამაშების შემქმნელი კომპანია, რომელსაც ფლობს Rockstar Games.

## რესურსები ინტერნეტში
*[Rockstar Lincoln-ის ვებსაიტი
*http://www.rockstargames.com/ Official Rockstar Games-ის ვებსაიტი

კატეგორია:Rockstar Games
კატეგორია:გაერთიანებული სამეფოს კომპანიები
კატეგორია:ვიდეო თამაშების მწარმოებელი კომპანიები
საბა სვინგელოზი

**საბა სვინგელოზი** — XII საუკუნის ქართველი ჰიმნოგრაფი. კარის (ყარსის) ეპისკოპოსი; არის ცნობები, რომ არსენ ბულმაისიმისძის თანამედროვე იყო. მას მიაწერენ დავით აღმაშენებლის „ცხოვრებას“ და ბერძნულიდან ძლისპირთა კრებულის გადმოღებას. ჩვენამდე მოღწეულია საბა სვინგელოზის „გალობანი ქრისტეს განგებულებისა და განკაცებისანი“, რომლის აკროსტიქიდანაც ჩანს, რომ ეს გალობა დაწერილია ვარდან აბუსერისძის თხოვნით.

## ლიტერატურა
**კეკელიძე კ.,* ქართული ლიტერატურის ისტორია, ტ. 1, თბ., 1960.

## რესურსები ინტერნეტში 
* საბა სვინგელოზი - გალობანი ქრისტეს განგებულებისა და განკაცებისანი

კატეგორია:ქართველი ჰიმნოგრაფები
საბატკნე

**საბატკნე** — მთა საქართველოში, სამცხე-ჯავახეთის მხარეში, ბორჯომის მუნიციპალიტეტში. მდებარეობს თრიალეთის ქედზე, მდინარე ქციის (ზემო დინების) ხეობის მარცხენა ფერდობზე. სიმაღლე ზღვის დონიდან 2280 მ. მთის თხემი და მიდამოები მობრტყელებულია. აგებულია ზედაპლიოცენური ანდეზიტ-დაციტური ლავებით, შემოსილია სუბალპური მდელოებით.

## ლიტერატურა
კატეგორია:სამცხე-ჯავახეთის მხარის მთები
ოქროს ბუმბული

**ოქროს ბუმბული** საბავშვო პროზის ლიტერატურული კონკურსია საქართველოში. ჩატარდა 2008 წელს ქარჩხაძის გამომცემლობის მიერ. საკონკურსოდ მიიღებოდა ქართულ ენაზე დაწერილი საბავშვო, პროზაული, გამოუქვეყნებელი ნაწარმოებები. სულ შემოსული იყო 91 ნაწარმოები

2008 წლის „ოქროს ბუმბულის“ გამარჯვებულები არიან:
*პირველი პრემია 5000 ლარი: ნატო დავითაშვილი ნაწარმოებით „როცა ფრთოსანი ლომები დაბრუნდებიან“
*მეორე პრემია 3000 ლარი: თამრი ფხაკაძე ნაწარმოებით „გრელცხვირა ჯადოქარი მარშა , მეფე ბუთხუზ პირველი და სხვები“
*მესამე პრემია 2000 ლარი: თეა თოფურია ნაწარმოებით „ვარაზვაჩე“

2008 წლის **ოქროს ბუმბულის** სპონსორი იყო **ბაზისბანკი**.

## სქოლიო 
კატეგორია:ქართული ლიტერატურული ჯილდოები
ირანის გერბი

**ირანის გერბი** () — ირანის ოფიციალური სახელმწიფო სიმბოლო, რომელიც იხმარებაა 1979 წლის ირანის რევოლუციის პერიოდიდან, თანამედროვე სახით კი, მიღებულ იქნა 1980 წელს. გერბის გამოსახულება წარმოადგენს სპარსულ სტილიზებულ წარწერას, სიტყვისთვის „ალაჰი“ (اﷲ).

სიმბოლო ოთხი ნახევარი მთვარისაგან და ერთი ხანჯლისაგან შედგება. ეს ხუთი ნაწილი განასახიერებს ისლამის ხუთ ბურჯს. ხანჯალს ზემოთ *შადაა* (*თაშიდიდი*) გამოსახული — არაბული დიაკრიტიკული ნიშანი, რომელიც გამოიყენება ასოების გაორმაგებისთვის. გერბის გამოსახულება ტიტის ფორმისაა — ტრადიციულად, ლეგენდის მიხედვით მიიჩნევა, რომ ირანის გმირების საფლავზე ტიტა ამოდის. ბოლო პერიოდში, ტიტა მოწამოების სიმბოლო გახდა. გერბის ავტორია ჰამიდ ნადიმი, რომელიც რუჰოლა ხომეინმა 9 მაისს, 1980 წ დაამტკიცა. ირანის გერბი დაშიფრულია იუნიკოდის სისტემაში კოდით **U+262B** (☫).

## იხილეთ აგრეთვე 
*  ირანის დროშა

## რესურსები ინტერნეტში 
*ირანის გერბი 

კატეგორია:სახელმწიფო გერბები
გერბი
კატეგორია:გერბები ანბანის მიხედვით
გარეჯის ნათლისმცემლის მონასტერი

**გარეჯის ნათლისმცემლის მონასტერი**  —  იოანე ნათლისმცემლის სახელობის მონასტერი დავითგარეჯის სამონასტრო კომპლექსში, დავითის ლავრის დასავლეთით 12 კმ-ზე. წარმოადგენს კლდეში გამოკვეთილ ერთიან კომპლექსს. დაარსებულია VI-VII საუკუნეებში დავით გარეჯელის მოწაფის ლუკიანეს მიერ:  

მონასტერი გამოკვეთილია ზღვიური წარმოშობის ქვიშაქვებისაგან შედგენილი კლდის მასივში. ნაგებობათაგან აღსანიშნავია უჩვეულოდ მაღალი და ვრცელი მთავარი ეკლესია. ჩრდილოეთით მცირე სათავსი ეკვრის, რომელიც ძირითად დარბაზს 2 თაღის მეშვეობით უკავშირდება. საკურთხევლის წინ XVIII საუკუნის II ნახევრის კანკელია. მთავარი ეკლესიის სამხრეთით კიდევ ერთი მცირე ეკლესიაა, რომელშიც კლდეში გამოკვეთილი კიბით შეიძლება ასვლა. მთავარი ეკლესიის შესასვლელში აღმართულია კოშკი და ჭიშკარზე დაშენებული სამრეკლო. ინტერიერში შემონახულია XII საუკუნის I ნახევრის მოხატულობის ფრაგმენტები.

## ფოტოგალერეა

ფაილი:Natlismtsemeli Monastery 4.jpg|საკურთხეველი და კანკელი
ფაილი:Fresco in Natlismtsemeli Monastery 1.jpg|ფრესკის ფრაგმენტი
ფაილი:Fresco in Natlismtsemeli Monastery 2.jpg|ფრესკის ფრაგმენტი
ფაილი:Fresco in Natlismtsemeli Monastery 3.jpg|ფრესკის ფრაგმენტი
ფაილი:Fresco in Natlismtsemeli Monastery 4.jpg|ფრესკის ფრაგმენტი
ფაილი:Fresco in Natlismtsemeli Monastery 5.jpg|ფრესკის ფრაგმენტი
ფაილი:Fresco in Natlismtsemeli Monastery 6.jpg|ფრესკის ფრაგმენტი
ფაილი:King Tamar fresco in Natlismtsemeli Monastery.jpg|ფრესკის ფრაგმენტი
ფაილი:Fragment d'une stèle, VIe-VIIe s., complexe monastique David Garedja, Kakhétie.jpg|წმ. ევსტათის სტელა (ამჟამად საქართველოს ეროვნულ მუზეუმშია)

## ლიტერატურა
* ზ. თვალჭრელიძე, გარეჯის ნათლისმცემლის უდაბნო-მონასტერი, ძეგლის მეგობარი, 80, თბ., 1988

## რესურსები ინტერნეტში
*იოანე ნათლისმცემლის მონასტერი (საგარეჯოს მუნიციპალიტეტი) | ქართველოლოგიური წიგნებისა და კრებულების ფოტომასალის აღწერილობა

## სქოლიო
კატეგორია:საგარეჯოს მუნიციპალიტეტის ტაძრები
კატეგორია:ეროვნული მნიშვნელობის კატეგორიის კულტურის უძრავი ძეგლები
კატეგორია:VI საუკუნის ეკლესიები
ნამდვილი რიცხვის აბსოლუტური მნიშვნელობა (მოდული)

ნამდვილი a რიცხვის აბსოლუტური მნიშვნელობა(მოდული) ეწოდება თვით ამ რიცხვს, თუ იგი არაუარყოფითია, მის მოპირადპირე რიცხვს, თუ იგი უარყოფითია და |a| სიმბოლოთი აღინიშნება, ე.ი.
|a| = { a,    თუ   a≥0; -a     თუ    a
მაგალითად, |12|=12; |-3|=3; |0|=0

გეომეტრიეულად ნამდვილი რიცხვის მოდული წარმოადგენს მანძილს რიცხვითი წრფის სათავიდან ამ რიცხვის შესაბამის წერტილამდე

ფაილი:ricxviti crfe.JPG

ნამდვილი რიცხვის მოდულიდან უშუალოდ გამომდინარეობს, რომ |-a|=|a|; -|a| ≤ a ≤|a|

|a+b| ≤ |a|+|b|

განსახილია ორი შემთხვევა:

1. თუ a+b ≥ 0, მაშინ |a+b| = a+b ≤	|a|  + |b|

2. თუ a + b 

თუ a და b ნამდვილი რიცხვებია, მაშინ:

||a| - |b|| ≤ |a - b|

ცხადია,

a = (a - b) = b

აქედან,

|a| ≤ |a – b| + |b|

ანუ,

|a| - |b| ≤ |a - b|

a-სა და b-ს ადგილების შეცვლით მიიღება უტოლობა

|b| - |a| ≤ |b - a|

აქედან გამომდინარე არსებობს ორი უტოლაბა |a| - |b| ≤ |a - b| და  |b| - |a| ≤ |b - a|, მაშინ აქედან გამომდინარეობს რომ

||a| - |b|| ≤ |a - b|

ორი რიცხვის ნამრავლის მოდული უდრის ამ რიცხვების ნამრავლს, ე.ი.

|a * b| = |a| * |b|

ა. თუ a ≥ 0 და b ≥ 0, მაშინ |a * b| = a * b = |a| * |b|

ბ. თუ a ≥ 0 და b 

გ. თუ a 

დ. თუ a 

|a/b| = (|a|)/(|b|)

კატეგორია:რიცხვები
Rockstar Vienna

**Rockstar Vienna** (ყოფილი **neo Software Produktions GmbH**) იყო Rockstar Games-ის ვიდეო თამაშების შემქმნელი შვილობილი კომპანია, რომელიც დაარსდა 1993 წლის 4 იანვარს ვენაში, ავსტრია. 2005 წლის მონაცემით, კომპანიაში მუშაობდა 100 თანამშრომელი. 2006 წლის 11 მაისს Rockstar Vienna-მ შეწყვიტა არსებობა.

## თამაშები
### neo Software
* ''Whale's Voyage* (1993) Amiga, CD32 (Flair Software-თან ერთად)
**The Clue!* (1994) Amiga, CD32
**Whale's Voyage II* (1995) Amiga
**Cedric and the Lost Sceptre* (1995) Amiga, CD32 (Alcatraz Austria-თან ერთად)
**Fightin' Spirit* (1996) Amiga, CD32 (Lightshock Software-თან ერთად)
**Black Viper* (1996) Amiga, CD32 (Lightshock Software-თან ერთად)
**Spherical Worlds* (1996) Amiga, CD32 (4matted-თან ერთად)
**Alien Nations* (1999) PC (JoWooD Entertainment-თან ერთად)
**The Sting!* (2001) PC (JoWooD Entertainment-თან ერთად)
**Max Payne* (2001) (Xbox) (Remedy Entertainment-თან ერთად)

### Rockstar Vienna
**Max Payne 2: The Fall of Max Payne* (2003) (Xbox, PS2) (Remedy Entertainment-თან ერთად.)
**Grand Theft Auto III* (2003) (Xbox) (Rockstar North-თან ერთად)
**Grand Theft Auto: Vice City* (2003) (Xbox) (with Rockstar North)
**Manhunt 2'' (2004-2006) (PS2, Xbox) (Rockstar North, Rockstar London, Rockstar Leedsსა და Rockstar Toronto-თან ერთად)

## რესურსები ინტერნეტში
* Rockstar Vienna საიტზე MobyGames.

## სქოლიო
კატეგორია:1993 წელს დაარსებული კომპანიები
კატეგორია:2006 წელს გაუქმებული კომპანიები
კატეგორია:გაუქმებული ვიდეო თამაშების კომპანიები
კატეგორია:ავსტრიის კომპანიები
კატეგორია:ვიდეო თამაშების კომპანიები ავსტრიაში
კატეგორია:Rockstar Games
კატეგორია:ვიდეო თამაშების მწარმოებელი კომპანიები
კატეგორია:Take-Two Interactive
მარინა მდივანი

**მარინა ვიქტორის ასული გოგლიძე–მდივანი** (დ. 6 ოქტომბერი, 1936, თბილისი) — ქართველი ვირტუოზი პიანისტი. 

## ბიოგრაფია
დაიბადა 1936 წლის 6 ოქტომბერს ქალაქ თბილისში, გამოჩენილი ქართველი მოჭადრაკის - ვიქტორ გოგლიძის ოჯახში. 1954 წელს ოქროს მედალზე დაამთავრა საშუალო სკოლა, ხოლო 1955 წელს მუსიკალური ათწლედი ცნობილი პედაგოგის ევგენია ჩერნავსკაიას კლასი.

1955 წლიდან 1961 წლამდე იგი სწავლობდა მოსკოვის კონსერვატორიაში და მოსკოვის კონსერვატორიის ასპირანტურაში იაკობ მილშტაინის და ემილ გილელსის ხელმძღვანელობით.

1961 წელს პარიზში ჟაკ ტიბოსა და მარგარეტ ლონგის საერთაშორისო კონკურსში მიიღო მონაწილეობა და დაიმსახურა „გრან პრი“.

1963 წლის 27 ნოემბერს შედგა მარინა გოგლიძის დებიუტი ქალაქ ნიუ–იორკში ცნობილი „კარნეგი ჰოლის“ დარბაზში.

მრავალი წლის განმავლობაში ქალბატონი მარინა გოგლიძე გამოდიოდა მსოფლიოს სხვადასხვა ქვეყნებში (აშშ, საფრანგეთი, კანადა, გერმანია, ჩეხოსლოვაკეი,ფინეთი, თურქეთი, მაროკო, ჩილე, პერუ, მექსიკა, იამაიკა, უნგრეთი და ა.შ.)

მარინა გოგლიძის რეპერტუარშია ბახის, ჰაიდნის, მოცარტის, შოპენის, ბეთჰოვენის, ბრამსის, ლისტის, შუმანის, რახმანინოვის, მუსორგსკის, ჩაიკოვსკის, ჰინდემიტის, შნიტკეს, თაქთაქიშვილის, კეფალიდის, გუბაიდულინას და ბევრი სხვა კომპოზიტორების ნაწარმოებები. 1986 წლის 26 იანვარს მოსკოვის კონსერვატორიის დიდ დარბაზში მარინა გოგლიძემ დაუკრა სერგეი პროკოფიევის ხუთივე საფორტეპიანო კონცერტი. ეს იყო დიდი მოვლენა მოსკოვის მუსიკალურ ცხოვრებაში.

სათანადოდ არის შეფასებული მარინა გოგლიძე–მდივანის ხანგრძლივი სამუსიკო მოღვაწეობა. 1976 წელს მას მიენიჭა საქართველოს სსრ სახალხო არტისტი წოდება.

ამჟამად მარინა გოგლიძე–მდივანი მოღვაწეობს მონრეალში “McGill” უნივერსიტეტში პროფესორის თანამდებობაზე.

## ჯილდოები და აღიარება
*1967 — საქართველოს დამსახურებული არტისტი
* 1976 — საქართველოს სახალხო არტისტი

## დისკოგრაფია
*1962 წელი - ჩაიკოვსკის პირველი კონცერტი – ორკესტრი Colonn, დირიჟორი პოლ დერვო.
*1963 წელი - პროკოფიევის კონცერტი N3, დირიჟორი გენადი როჟდესტვენსკი.
*1968 წელი - ოთარ თაქთაქიშვილის პირველი კონცერტი, დირიჟორი ავტორი

## ლიტერატურა
*საქართველოს საბჭოთა ენციკლოპედია. 1975–1987
*MARINA MDIVANI IN PIANO RECITAL; Soviet Performer is Heard in Local Debut at Carnegie
*New-York Times, November,  28 1963
*select.nytimes.com
*Magazine «Disques» N127 Fevrier 1962
*Eric McLean. A powerful recital by Marina Mdivani (the Montreal Srar, Feb 18 1967)
*Katherina Sayer. Soviet pianist graces MAC (the «Hamilton Spectator» 1993).
*W. Reiche. Rough applause to the Soviet pianist. Sachsische Zeitung. 1968

## რესურსები ინტერნეტში
* ოფიციალური საიტი  (ინგლისურ, ქართულ და რუსულ ენებზე)
* 
* ბეთჰოვენი — კონცერტი N2 ფინალური ნაწილი, დირიჟორი იური სმირნოვი

## სქოლიო
კატეგორია:დაბადებული 6 ოქტომბერი
კატეგორია:დაბადებული 1936
კატეგორია:ქართველი მუსიკოსები
კატეგორია:თბილისში დაბადებულები
კატეგორია:ქართველი პიანისტები
კატეგორია:საბჭოთა პიანისტები
კატეგორია:საქართველოს სსრ-ის სახალხო არტისტები
კატეგორია:საქართველოს სსრ-ის დამსახურებული არტისტები
კატეგორია:ცოცხალი ადამიანები
როისტონ დრენტე

**როისტონ რიკი დრენტე** (დ. 8 აპრილი 1987, როტერდამი, ნიდერლანდები) — ნიდერლანდელი ფეხბურთელი, ესპანური კლუბის მცველი და ნახევრადმცველი.

## კარიერა
* 2005-2007 ფეიენოორდი 33(0); 
* 2007-2008 რეალი 18 (2); 
* 2006-დან ჰოლანდიის ნაკრები (21-წლამდელთა) 13(5)

### ადრეული წლები და ფეიენოორდი
როისტონ დრენტე წარმოშობით სურინამიდანაა. მისი უმცროსი ძმა, ჯოვანი, ამ ქვეყნის ნაკრებშიც თამაშობს. თავად რიკი კი ფეიენოორდის აღზრდილია. როისტონის ტალანტი პირველად 2002 წელს აღმოაჩინეს, როდესაც ახალგაზრდა ფებხურთელი როტერდამული გრანდის ბავშვთა გუნდის ღირსებას იცავდა. 1 წელიწადში ის მთავარ გუნდთან ერთად შვეიცარიაშიც იახლეს და დარწმუნდნენ, რომ დრენტე მთავარ გუნდში სათამაშოდ მზად იყო, თუმცა ახალგაზრდა ფეხბურთელს უფრო მეტი სათამაშო პრაქტიკა რომ ჰქონოდა, ის ფეიენოორდის ფარმ-კლუბ, ექსელსიორში გაანათხოვრეს, რომელიც მაშინ ჰოლანდიის მეორე დივიზიონში ასპარეზობდა. ამ გუნდის მაშინდელმა მწვრთნელმა, მარკო ვან ლოხემმა, დრენტე მარცხენა მცველის პოზიციაზე გამოსცადა, თუმცა აღმოჩნდა, რომ ახალგაზრდა ფეხბურთელი შეტევაში უფრო პროდუქტიულია, ვიდრე დაცვაში. თავისი კარგი თამაშით რიკიმ ფეიენოორდის ხელმძღვანელთა ყურადღებაც მიიპყრო.

2005/06 წლების სეზონში კი როისტონი როტერდამშიც დააბრუნეს და მთავარი გუნდის განაცხადში შეიყვანეს. დრენტე ფეიენოორდის განაცხადში 37-ე ნომერი იყო. “ოტენის თასზე”, რომელიც ახალგაზრდული ტურნირია, რიკიმ აიაქსს ერთბაშად 3 გოლი გაუტანა და ფეიენოორდის ხელმძღანელებისგან საჩუქრის სახით პირველი პროფესიული კონტრაქტი მიიღო. როისტონს მთავარ გუნდში დებიუტი ერვინ კუმანის მწვრთნელობის დროს ჰქონდა. კერძოდ, 2006 წლის 15 იანვარს, არნემში, ვიტესთან მატჩში, სადაც რიკი 76-ე წუთზე შეცვლაზე გამოჩნდა და საკმაოდ კარგი შთაბეჭდილებაც დატოვა. რაც შეეხება 2005-06 წლების სეზონს, დრენტემ ის 3 ჩატარებული მატჩით დაასრულა, სადაც ჰერაკლესისა და ნაიმეგენის წინააღდმეგ მატჩებში ასევე შეცვლაზე ითამაშა.

## რესურსები ინტერნეტში
* როისტონ დრენტე transfermarkt.com-ზე
* როისტონ დრენტე

## სქოლიო
კატეგორია:დაბადებული 8 აპრილი
კატეგორია:დაბადებული 1987
კატეგორია:ნიდერლანდელი ფეხბურთელები
კატეგორია:მადრიდის რეალის ფეხბურთელები
კატეგორია:ერკულესის ფეხბურთელები
კატეგორია:ევერტონის ფეხბურთელები
კატეგორია:პრემიერ ლიგის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ცოცხალი ადამიანები
საბარათიანო

**საბარათიანო** — სათავადო ფეოდალურ საქართველოში. საბარათიანო საბოლოოდ ჩამოყალიბდა XV საუკუნეში ქვემო ქართლის ტერიტორიაზე. მის ფუძემდებლად მიიჩნევენ ბარათა ქაჩიბაიძეს, რომელიც XVI საუკუნის I ნახევარში ცხოვრობდა და ალექსანდრე I-ის მოლარე იყო. საბარათიანო მოიცავდა ტერიტორიას გაჩიანიდან გარდაბნის საერისთავოდან თბილისის სამხრეთით ლორე-ფარავნამდე.  რეზიდენცია იყო სამშვილდეში. 

საბარათიანოს სახლის წევრები ამ ტერიტორიის სხვადასხვა კუთხეში ისხდნენ და თავიანთი საუფლისწულოები ჰქონდათ. ბარათაანთ სახლის გაყრის შემდეგ ეს საუფლისწულოები დამოუკიდებელ სათავადოებად იქცნენ. ასე ჩამოყალიბდა საგოსტაშაბიშვილო, საგერმანოზიშვილო, საზურაბიშვილო, საქავთარიშვილო, საიარალიშვილო, საიოთამიშვილო, საბარათაშვილო, საყაფლანიშვილო და სხვა. 

ამათ შორის ბრძოლაში გაიმარჯვეს ყაფლანის შვილებმა, რომლებმაც XVII საუკუნეში სომხით-საბარათიანოში წამყვანი მდგომარეობა დაიკავეს. საბარათიანო თანდათან დაკნინდა. XVIII საუკუნეში მთლიანად დაიშალა.

## ლიტერატურა
**გვრიტიშვილი დ.,* ფეოდალური საქართველოს სოციალური ურთიერთობის ისტორიიდან (ქართლის სათავადოები), თბ., 1955;

კატეგორია:სათავადოები ფეოდალურ საქართველოში
Rage Against the Machine

**Rage Against the Machine**, აგრეთვე ცნობილი როგორც **RATM** — რეპ-მეტალ ჯგუფი კალიფორნიიდან. ჩამოყალიბდა 1991 წელს. ჯგუფში შედიან: ზაკ დე ლა როჩა (ვოკალი), ტომ მორელო (გიტარა), ტიმ კომერფორდი (ბას გიტარა) და ბრედ უილკი (დასარტყმელი საკრავები). ჯგუფის სიმღერების ძირითადი ავტორია დე ლა როჩა. ისინი გამოირჩევა პოლიტიკურ-სოციალური პათოსით და შინაარსით. ხოლო ჯგუფის მუსიკა წარმოადგენს მეტალის, ჰიპ ჰოპის, პანკის, ფანკისა და ალტერნატიული როკის აღრევას.

2000 წელს დე ლა როჩამ დატოვა კოლექტივი, მაგრამ კრის კორნელის დახმარებით ჯგუფმა გარკვეული დროის მანძილზე კვლავ იარსება, თუმცა უკვე Audioslave-ის სახით. 2007 წელს, ზეკის დაბრუნების შემდეგ, კოლექტივი დაუბრუნდა აქტიურ შემოქმედებით ცხოვრებას.

## დისკოგრაფია
* *Rage Against the Machine* (1992)
* *Evil Empire* (1996)
* *The Battle of Los Angeles* (1999)
* *Renegades* (2000)

## რესურსები ინტერნეტში 
* 
* *Rage Against The Machine – Revolution In The Head And The Art Of Protest*; დოკუმენტური ფილმი

კატეგორია:1990-იანი წლების მუსიკალური ჯგუფები
კატეგორია:2000-იანი წლების მუსიკალური ჯგუფები
კატეგორია:გრემის ჯილდოს მფლობელები
კატეგორია:2000 წელს დაშლილი ჯგუფები
საბჭოთა რესპუბლიკების დროშები

**საბჭოთა სოციალისტური რესპუბლიკების დროშები** — საბჭოთა კავშირის მთავარი დროშის საფუძველზე შექმნილი დროშები 15 მოკავშირე რესპუბლიკისთვის. თითოეულ მათგანზე წითელ ფონზე გამოსახულია ოქროსფერი (ყვითელი) ნამგალი, ურო და ვარსკვლავი (ერთადერთი გამონაკლისი იყო საქართველოს სსრ დროშა, რომელზეც საბჭოთა სიმბოლოები წითელი ფერით ლურჯ ფონზეა გამოსახული). საბოლოოდ 1991 წლისთვის საბჭოთა სოციალისტური რესპუბლიკების 15 დროშა ამგვარად გამოიყურებოდა:

ავტონომიური საბჭოთა სოციალისტური რესპუბლიკების (ასსრ) დროშები იშვიათად გამოიყენებოდა. ხშირად ავტონომიების დროშები უბრალოდ იმ რესპუბლიკის წარწერებიან რუკას წარმოადგენდა, რომელსაც ეს ავტონომია ეკუთვნოდა. მაგალითად, აფხაზეთის ასსრ–ის დროშასა და საქართველოს სსრ–ის დროშას შორის განსხვავება მხოლოდ აფხაზურ ენაზე გაკეთებულ წარწერაში – „Аҧсны АССР“ იყო.

ყოფილ საბჭოთა ტერიტორიაზე არსებული ზოგიერთი ქვეყნის, ან რეგიონის დროშა არსებითად არ შეცვლილა, და დაფუძნებულია საბჭოთა დროშაზე. მაგალითად, ამგვარია დნესტრისპირეთისა და ბელარუსის (ყოფილი ბელორუსიის) თანამედროვე სახელმწიფო დროშები.

## საბჭოთა გაუქმებული რესპუბლიკების დროშები
კატეგორია:საბჭოთა კავშირი
კატეგორია:მსოფლიოს ქვეყნების დროშები
არაქი

**არაქი** () — ქალაქი ირანში, მარკაზის ოსტანის ადმინისტრაციული ცენტრი. 2011 წლის მონაცემებით ქალაქში ცხოვრობდა 526,182 კაცი. სამხრეთით, დასავლეთითა და აღმოსავლეთით შემოსაზღვრულია მთებით. ქალაქი საშუალოდ ზღვის დონიდან 1750 მ-ზე მდებარეობს. დედაქალაქ თეირანიდან დაშორებულია 260 კმ-ში, სიახლოვეს მდებარეობს ქალაქები ყუმი და ისპაანი. დამახასიათებელია კონტინენტური კლიმატი. ქალაქის ჩრდილოეთით არის არაქის საერთაშორისო აეროპორტი, რომელიც 1938 წელს გაიხსნა და არის ირანის ერთ-ერთ უძველესი აეროპორტი.  

## სქოლიო 
კატეგორია:ირანის ქალაქები
პიტ ტრევავასი

**პიტ ტრევავასი** (დ. 15 იანვარი, 1959, მიდლზბრო, ინგლისი) — ბრიტანული ნეო-პროგრესული როკ-ჯგუფ Marillion-ის ბას-გიტარისტი.

## კარიერა 
პიტი შეუერთდა Marillion-ს 1982 წელს, ბას გიტარისტ დიზ მინიტის შემცვლელად.

მიუხედავად თავისი წარმოშობისა, მან ბავშვობა ბეკინგემშაირში გაატარა, ქალაქ ეილსბერიში. სწორედ იქ დაიწყო მან რამდენიმე ჯგუფთან დაკვრა. მათ შორის ყველაზე წარმატებული იყო The Metros, თუმცა Marillion-ში გადასვლის შემდეგ მინიტის ყველა წინა მიღწევა დავიწყებული იქნა.

პიტი, გარდა Marillion-ში მონაწილეობისა, ცნობილია სუპერჯგუფთან Transatlantic გამოსვლებით. ასევე ცნობილია მისი თანამშრომლობა ჯონ მიტჩელთან, ჯეფ ბეკთან, კრის მეტლენდთან და ჯგუფთან Arena.

ტრევავასმა ასევე მიიღო 2004 წლის საქველმოქმედო ფესტივალში Prog Aid, რომელიც მოაწყო ჯენესისის ყოფილმა წევრმა ენტონი ფილიპსმა.

ტრევავასმა აგრეთვე მონაწილეობა მიიღო ჯგუფის Big Big Train 2007 წლის ალბომის The Difference Machine ჩაწერაში.

მიუხედავად იმისა, რომ უშუალოდ ბას-გიტარისტია, პიტი უკრავს კლავიშებიან საკრავებზე ჯგუფში Transatlantic და აკუსტიკურ გიტარაზე Marillion-ის რამდენიმე სიმღერაში, მაგალითად, Faith და Now She'll Never Know.

## რესურსები 
* პიტის პერსონალური გვერდი Marillion-ის ვებ-საიტზე

## სქოლიო 
კატეგორია:დაბადებული 1959
კატეგორია:Marillion-ის წევრები
კატეგორია:ინგლისელი ბას-გიტარისტები
კატეგორია:დაბადებული 15 იანვარი
კატეგორია:ცოცხალი ადამიანები
Grand Theft Auto: Vice City

***Grand Theft Auto: Vice City*** (ან შემოკლებით **GTA: VC**) — მოქმედებითი ჟანრის თამაში GTA-ს სერიიდან. იგი შექმნა Rockstar North-მა (თავდაპირველად DMA Design) და გამოსვა Rockstar Games-მა. იგი არის მეორე 3D ვიდეო თამაში GTA-ს სერიიდან. მისი დებიუტი შედგა ჩრდილოეთ ამერიკაში 2002 წლის 27 ოქტომბერს PlayStation 2-ზე.

## რესურსები ინტერნეტში
* 
* *Grand Theft Auto: Vice City* საიტზე Grand Theft Wiki
* 
*

კატეგორია:Grand Theft Auto
კატეგორია:Windows-ის თამაშები
კატეგორია:2002 წლის ვიდეო თამაშები
კატეგორია:ღია სამყაროს ვიდეო თამაშები
დეივიდ ჯოუნზი

[thumb|250px|დეივიდ ჯოუნზი [2003 წელს]]
**დეივიდ ჯოუნზი** () — შოტლანდიელი თამაშების პროგრამისტი და მეწარმე. მან დააარსა Realtime Worlds, ასევე დიდი როლი შეიტანა Rockstar North-ის დაარსებაში, რომელმაც გამოსცა Lemmings და GTA-ს სერია. ჯოუნზმა დააარსა Realtime Worlds 2002 წელს, სადაც იგი მუშაობს შემოქმედებით დირექტორად. მისი უკანასკნელი ნამუშევარია Crackdown Xbox 360-ისთვის. 

## რესურსები ინტერნეტში
* დეივიდ ჯოუნზი MobyGames-ზე.

კატეგორია:Realtime Worlds
კატეგორია:ვიდეო თამაშების პროგრამისტები
კატეგორია:ვიდეო თამაშების დიზაინერები
კატეგორია:შოტლანდიელი პროგრამისტები
კატეგორია:ცოცხალი ადამიანები
სამკერდე ჯვარი

**სამკერდე ჯვარი** — ყოველი მართლმადიდებელი ქრისტიანი უნდა ატარებდეს კისერზე დაკიდებულ სამკერდე ჯვარს, რომელსაც არასდროს არ უნდა იხსნიდეს (არც ძილის წინ, არც სააბაზანო ოთახში). ეს არის ნიშანი ქრისტიანობისა. ჯვარი უნდა იყოს ნაკურთხი მფლობელის სახელზე; ნაკურთხი ჯვარი მის მფლობელს ხილული და უხილავი მტრებისაგან იცავს. იგი შეიძლება დამზადებული იყოს ხისაგან (ბზა, კვიპაროზი, მუხა, ვაზი და სხვა); ლითონისაგან (ოქრო, ვერცხლი, სპილენძი, თითბერი, რკინა, ალუმინი და სხვა), აგრეთვე პლასტმასისაგან.

ჯვარი შეიძლება იყოს მაცხოვრის ჯვარცმის გამოსახულებით, შეიძლება იყოს სადა, მაგრამ თუ ჯვარი გამოსახულებიანია, იგი შესრულებული უნდა იყოს კანონიკურად, ხატწერის წესების დაცვით. (მაგალითად ფეხები გადაჯვარედინებული არ უნდა ჰქონდეს და სხვა). ამრიგად, კუსტარული წესით დამზადებული ჯვრის შეძენა გაუმართლებელია. დასაშვებია ძვირფასი და ნახევრადძვირფასი, აგრეთვე, ორნამენტებით გამშვენიერებული ჯვრის ტარებაც.

ნათლობის ჯვარი ქრისტიანისათვის განსაკუთრებულ სიწმინდეს წარმოადგენს, რომელსაც დიდი გაფრთხილება სჭირდება. ამიტომ მისი ყოველდღიური ტარება საფრთხილოა, გირჩევთ, რომ იგი შეინახოთ ოჯახში სიწმინდეებთან ერთად და გაიკეთოთ განსაკუთრებულ დღეებში: დიდ დღესასწაულებზე — საზეიმო განწყობილების გამოსახატავად, ან მწუხარებაში — ნუგეშისათვის. ჩვეულებრივ კი, ქრისტიანმა მის სახელზე ნაკურთხი სხვა ჯვარი უნდა ატაროს.

ჯვრის შეძენა შეიძლება ეკლესიაში; შეიძლება მისი ინდივიდუალური დამზადებაც მღვდლის ლოცვა-კურთხევით. სამკერდე ჯვარი უნდა ვატაროთ დაფარულად, ტანსაცმლის შიგნით, რაც სიმბოლოა იმისა, რომ ჩვენ ქრისტიანული სარწმუნოება გულში გვაქვს დამარხული. ჯვართან ერთად ქრისტიანმა შეიძლება ატაროს ნაკურთხი მედალიონიც მაცხოვრის, ღმრთისმშობლის ან სხვა წმიდანის გამოსახულებით. ჯვრის და მედალიონის სამკაულად ტარება გაუმართლებელია.

კატეგორია:ჯვრის სიმბოლოები
ყუმი (ქალაქი)

**ყუმი** (, ) — შიიტების წმინდა ქალაქი ირანში. ყუმის ოსტანის დედაქალაქი. 2016 წლის მოანაცემებით ქალაქში ცხოვრობს 1 201 158 ადამიანი. ყუმი არის მეშვიდე უდიდესი ქალაქი ირანში, მდებარეობს მდინარე ყუმის ნაპირებზე თეირანიდან სამხრეთით 150 კმ-ზე. 

ყუმი წმინდა ადგილად ითვლება შიიტი მუსლიმებისთვის, რადგან აქ მდებარეობს იმამ ალი იბნ მუსა რიდას (იმამ რეზა, 789–816) დის, ფატიმა ბინთ მუსას სამარხი.  ქალაქი მსოფლიოში შიიტი სწავლულების უდიდესი ცენტრია და მნიშვნელოვანი საპილიგრიმო ადგილი, რომელსაც ყოველწლიურად დაახლოებით 20  მილიონი პილიგრიმი სტუმრობს, რომელთა უმრავლესობა ირანელები არიან, თუმცა ქალაქს სტუმრობენ შიიტები მსოფლიოს სხვადასხვა რეგიონიდან.

ყუმი გადაიქცა სამრეწველო ცენტრად, რაშიც ნაწილობრივ მას თეირანთან სიახლოვე დაეხმარა. ის არის ნავთობისა და ნავთობპროდუქტების რეგიონული სამრეწველო ცენტრი. ბანდარ-ანზალიდან და თეირანიდან ბუნებრივი აირის მილსადენი, ასევე თეირანიდან ნედლი ნავთობის მილსადენი გადის ყუმიდან სპარსეთის ყურეზე მდებარე აბადანის გადამამუშავებელ ქარხამდე. ყუმმა დამატებითი მნიშვნელობა მოიპოვა, როდესაც 1956 წელს ქალაქის მახლობლად ნავთობი აღმოაჩინეს და დიდი გადამამუშავებელი ქარხანა აშენდა ყუმსა და თეირანს შორის.

## გეოგრაფია
### კლიმატი
ყუმში არის ცხელი უდაბნოს კლიმატი. დაბალი წლიური ნალექიანობა გამოწვეულია ზღვიდან დაშორებით და სუბტროპიკული ანტიციკლონის სიახლოვით. ზაფხული ძალიან ცხელია და პრაქტიკულად უნალექოა, ხოლო ზამთარში ამინდი შეიძლება იყოს თბილიდან საშინლად ცივამდე. ბოლო შემთხვევა იყო 2008 წლის იანვარში, როდესაც ტემპერატურა დაეცა −23 °C-მდე. მსგავსი სიტუაციები ადრე იყო 1964, 1950, 1972 წლების იანვარში და 1972 წლის დეკემბერში.

მაქსიმალური დაფიქსირებული ტემპერატურა იყო 47 °C 2010 წლის 11 ივლისს, ხოლო მინიმალური - −23 °C 2008 წლის 15 იანვარს.

## რესურსები ინტერნეტში
*Qom Province Dwelling Foundation of Islamic Revolution 
*Qom Management and Planning Organization 
*Governor of Qom website 
*Holy City of Qum: Past and Present 
*Noor Fiqh Library, Qom 
*Imam Ali commemorative website, based in Qom. 
*Qom Seminary Islamic Propagation Office 1 
*Qom Seminary Publishers 
*Qom Photos 

## სქოლიო
კატეგორია:ირანის ქალაქები
ნოემბერი 2009

**ნოემბერი 2009** წლის მეთერთმეტე თვეა. დაიწყო კვირას და დამთავრდა 30 დღის შემდეგ ორშაბათს.

## პორტალი:ახალი ამბები 
11
ლიბერთი ბანკი

**ლიბერთი ბანკი**, ადრე ცნობილი როგორც **სახალხო ბანკი**, კერძო ბანკია საქართველოში. 2024 წლის მონაცემებით, მთლიანი აქტივების მიხედვით სიდიდით მესამეა ქვეყანაში, ბაზრის 5.02%-იანი წილით მას საქართველოში უდიდესი ფილიალების ქსელი აქვს.

## ისტორია 
„ლიბერთი ბანკი“ წარმოადგენს სახელმწიფო საკუთრებაში არსებული „აგრომრეწვბანკის“ პირდაპირ სამართალმემკვიდრეს. ბანკი 1994 წელს პრივატიზდა, 2002 წელს მას ეწოდა „საქართველოს სახალხო ბანკი“. ხოლო 2010 წელს მას ეწოდა "ლიბერთი ბანკი.

2009 წლის სექტემბერში ბანკის აქციათა 91,2 % შეიძინა კომპანიამ Liberty Investments Holding B.V. — ერთობლივი საწარმო შექმნილი საქართველოს ყოფილი პრემიერ-მინისტრი და საქართველოს ბანკის ყოფილი ხელმძღვანელი ლადო გურგენიძისა და რუმინელი მეწარმე დინუ პატრიციუს მიერ.

2017 წელს „ლიბერთი ბანკში“ აქციათა საკონტროლი პაკეტის მფლობელი შეიცვალა. აქციათა 74.64%-იანი წილი ნიდერლანდების სამეფოში დაარსებულმა კომპანიამ „European Financial Group B.V.“-მ შეიძინა. გარიგების შედეგად ბანკის ბენეფიციარი მესაკუთრეები გახდნენ ირაკლი რუხაძე (აშშ-ის მოქალაქე), ბენ მარსონი (გაერთიანებული სამეფოს მოქალაქე) და იგორ ალექსეევი (აშშ-ის მოქალაქე). 

## სქოლიო
## რესურსები ინტერნეტში
*ოფიციალური საიტი

კატეგორია:საქართველოს ბანკები
ქიში (კუნძული)

**ქიში** () —  საკურორტო კუნძული სპარსეთის ყურეში. ჰორმაზაგანის ოსტანის ნაწილი, ირანი. ის თავისუფალ სავაჭრო ზონადაა გამოცხადებული.

## რესურსები ინტერნეტში 
* კიშის თავისუფალი ზონის ორგანიზაცია 
* ინფორმაცია და სურათები  (სპარსულად)

კატეგორია:ირანის კუნძულები
კატეგორია:სპარსეთის ყურე
კატეგორია:ირანის ეკონომიკა
კატეგორია:კუნძულები ანბანის მიხედვით
ნატო დავითაშვილი

**ნატო დავითაშვილი** (დ. 3 ივლისი, 1964) — ქართველი მწერალი.

## ბიოგრაფია
ნატო დავითაშვილი დაიბადა ქალაქ თბილისში 1964 წლის 3 ივლისს. მიღებული აქვს ტექნიკური განათლება. 1990-იან წლებში იყო სარედაქციო-საგამომცემლო საქმის სპეციალისტი. 2000-იანი წლებიდან ფენტეზის ჟანრში წერს. ნატო დავითაშვილი ცხოვრობს თბილისში, ჰყავს მეუღლე და ერთი შვილი.

## წიგნები
* „ამბავი ლილე იროელისა“, (ფსევდონიმით – ჯორჯი ვაშატელი) „ბაკურ სულაკაურის გამომცემლობა“, 2007 – ISBN 978-99940-63-74-1
* „როცა ფრთოსანი ლომები დაბრუნდებიან“, „ქარჩხაძის გამომცემლობა“, 2009 - ISBN 99940-34-05-5
* „ამბავი ლილე იროელისა“ (განახლებული გამოცემა), „ქარჩხაძის გამომცემლობა“, 2010 - ISBN 978-99940-34-32-1
* „ნისლებში და ნისლებს მიღმა“, „ლოგოს პრესი“, 2011
* „ოთხი მხარე და ოთხი სვეტი“, „ქარჩხაძის გამომცემლობა“, 2012
* „პატარა დინოზავრი დინდინელა“, „საუნჯე“, 2013
* „ლურჯი სუფრის მოცეკვავე“, „ქარჩხაძის გამომცემლობა“, 2013
* „აიას გზა“, „წიგნები ბათუმში“, 2015
* „მთვარის შვილობილები“, „ქარჩხაძის გამომცემლობა“, 2017
* „მემე, მემე, გვაპოვნინე!“, საავტორო უფლებათა ასოციაცია, 2018
* „დაბრუნება, ადამიანები და სხვები“, „ქარჩხაძის გამომცემლობა“, 2018
* „ორსის ორდენის სამხეცე“, გამომც.: „წიგნები ბათუმში“, 2019
* „გრძელი ამბავი ნისლთა მოსვლისა“, გამომც.: „ინტელექტი“, 2021
* "ჯიბის კაცუნა და მწვანე კუნძული", გამომც.: „ინტელექტი“, 2024

## პრემიები და ჯილდოები
* „ოქროს ბუმბულის“ ლიტერატურული პრემია ქარჩხაძის გამომცემლობის და ბაზისბანკის მიერ ჩატარებული საბავშვო პროზის კონკურსზე, რომანისათვის „როცა ფრთოსანი ლომები დაბრუნდებიან“, 2008
* ლიტერატურულ კონკურს „გალას“ ნომინანტი — „როცა ფრთოსანი ლომები დაბრუნდებიან“, 2009
* „გალა“ რომანისათვის „ნისლებში და ნისლებს მიღმა“, 2011
* „გალა“ ნომინანტი  — „ოთხი მხარე და ოთხი სვეტი“, 2012
* ლიტერატურულ კონკურს „ლიტერას“ ნომინანტი — „მთვარის შვილობილები“, 2018
* გოგებაშვილის პრემია, 13+ პროზა, რომანისათვის „მთვარის შვილობილები“, 2018
* „საბას“ ნომინანტი საუკეთესო პროზაული კრებულისთვის — „დაბრუნება, ადამიანები და სხვები“, 2019
* გოგებაშვილის პრემია, 13+ პროზა, რომანისათვის „გრძელი ამბავი ნისლთა მოსვლისა“, 2022

## რესურსები ინტერნეტში 
*
* "ოქროს ბუმბულის გამარჯვებული 
* ბიბლუსზე

კატეგორია:ქართველი ქალი მწერლები
კატეგორია:დაბადებული 1964
კატეგორია:გალას პრემიის ლაურეატები